බදුල්ල මහනගර සභාවේ අයවැය පරාජය වීමත් සමඟ උද්ගතවූ තත්ත්වය සම්බන්ධයෙන් ඌව පළාත් ආණ්ඩුකාර A.J.M මුසම්මිල් මහතා නිකුත් කළ පළාත් පාලන අති විශේෂ ගැසට් නිවේදනය තාවකාලිකව අත්හිටුවමින් බදුල්ල මහාධිකරණය ලබාදුන් නියෝගය අද තවදුරටත් දීර්ඝ කෙරුණා.ඒ ඊට අදාළ නඩුව කැඳවූ අවස්ථාවේදීයි.බදුල්ල මහ නගර සභාවේ අයවැය යෝජනාව තුන්වන වරටත් වැඩි ඡන්ද 9කින් පසුගියදා පරාජයට පත් වුණා.ඒ ශ්‍රී ලංකා නිදහස් පක්ෂය නියෝජනය කරන මන්ත්‍රීවරුන් පස්දෙනා ශ්‍රී ලංකා පොදුජන පෙරමුණ විසින් ඉදිරිපත් කළ අයවැය යෝජනාවට විපක්ෂව ඡන්දය ප්‍රකාශ කිරීමත් සමඟයි.